**Nicolas Beaudin** (s. 7. lokakuuta 1999 Châteauguay, Québec, Kanada) on kanadalainen jääkiekkopuolustaja, joka pelaa NHL-joukkue Montreal Canadiensin organisaatiossa. Chicago Blackhawks varasi Beaudinin ensimmäisellä kierroksella 27. pelaajana kesällä 2018.

Pelityyli
---------

*The Sports Forecaster* -sivuston mukaan Beaudin on laadukas kiekollinen puolustaja, joka luistelee hyvin ja syöttää erinomaisesti. Hän erottuu edukseen ennen kaikkea visiollaan ja peliälyllään. Beaudin kykenee tekemään paljon pisteitä ja hän antaa fiksuja ja riskittömiä syöttöjä omassa puolustuspäässä. Beaudin ei kuitenkaan ole kovin isokokoinen ja hänen tulisi lisätä massaa ja voimaa. Beaudinilla on kehitettävää myös luistelunopeudessa.

Jatkoaika.com -verkkolehden toimittaja Lassi Alasen mukaan Beaudin on erittäin fiksu kahden suunnan puolustaja, joka liikkuu sulavasti ja avaa peliä tehokkaasti. Alasen mukaan hänellä on erinomainen peliäly ja maksimipotentiaalin saavuttaessaan Beaudin voi nosuta Blackhawksin kolmospuolustajaksi, joka pystyy tekemään tulosta ylivoimalla.

Beaudin on itse maininnut ottavansa mallia Jake Gardinerin pelaamisesta.

Ura
---

### Seuraura

Beaudin vietti juniorivuotensa pääosin kotikaupungissaan Québecin Châteauguayssa. Hän oli kaudella 2014–2015 Châteauguay Grenadiersin tehokkain puolustaja tehoilla 3+21=24. Beaudin voitti myös QMAAA:n pudotuspelien puolustajien pistepörssin tehoilla 1+12=13. Hän voitti kauden päätteeksi sarjan mestaruuden ja Telus Cupin hopeaa.

Drummondville Voltigeurs varasi Beaudinin 39. pelaajana QMJHL:n varaustilaisuudessa 2015. Hän aloitti kauden 2015–2016 Grenadiersissa, jonka sisäisen tehotilaston Beaudin voitti lukemalla +19. Hän siirtyi kesken kauden kuitenkin Voltigeursin vahvuuteen ja teki 26 runkosarjaottelussa yhden syöttöpisteen ja kolmessa playoff-ottelussa yhden maalin. Kaudella 2016–2017 Beaudin oli tehoilla 5+36=41 joukkueen paras syöttäjä, neljänneksi paras pistemies ja tehokkain puolustaja. Kaudella 2017–2018 hän voitti pelipaikastaan huolimatta Voltigeursin sisäisen piste- ja syöttöpörssin tehoilla 12+57=69, joilla Beaudin jakoi koko QMJHL:n puolustajien pistepörssin toisen sijan Acadie-Bathurst Titanin Noah Dobsonin ja Sherbrooke Phoenixin Thomas Grégoiren kanssa edellään vain Chicoutimi Saguenéensia ja Acadie-Bathurst Titania edustanut Olivier Galipeau. Pudotuspeleissä hän oli tehoilla 3+8=11 Voltigeursin paras syöttäjä ja Beaudin jakoi joukkueen sisäisen pistepörssin voiton Joe Velenon kanssa. Hänet valittiin kauden päätteeksi QMJHL:n toiseen tähdistökentälliseen.

Chicago Blackhawks varasi Beaudinin ensimmäisellä kierroksella 27. pelaajana NHL:n varaustilaisuudessa 2018. Seura sai varausvuoron pelaajakaupassa Nashville Predatorsilta ja varasi häntä aiemmin ensimmäisellä kierroksella myös puolustaja Adam Boqvistin (8. varaus). Saman vuoden marraskuussa Beaudin teki Blackhawksin kanssa kolmivuotisen tulokassopimuksen.

### Maajoukkueura

Beaudin on pelannut nuorten maaotteluita.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2014–2015 | Châteauguay Grenadiers | QMAAA | 41 | 3 | 21 | 24 | 22 | 16 | 1 | 12 | 13 | 10 |
|  | Châteauguay Grenadiers | Telus Cup | – | – | – | – | – | 7 | 0 | 0 | 0 | 6 |
| 2015–2016 | Châteauguay Grenadiers | QMAAA | 21 | 5 | 18 | 23 | 44 | – | – | – | – | – |
|  | Drummondville Voltigeurs | QMJHL | 26 | 0 | 1 | 1 | 4 | 3 | 1 | 0 | 1 | 2 |
| 2016–2017 | Drummondville Voltigeurs | QMJHL | 64 | 5 | 36 | 41 | 26 | 4 | 0 | 0 | 0 | 2 |
| 2017–2018 | Drummondville Voltigeurs | QMJHL | 68 | 12 | 57 | 69 | 47 | 10 | 3 | 8 | 11 | 2 | Kakkostähdistö |
| 2018–2019 | Drummondville Voltigeurs | QMJHL | 53 | 7 | 46 | 56 | 48 | 16 | 2 | 6 | 8 | 20 |
| 2019–2020 | Rockford IceHogs | AHL | 59 | 3 | 12 | 15 | 33 | – | – | – | – | – |
|  | Chicago Blackhawks | NHL | 1 | 0 | 0 | 0 | 0 | – | – | – | – | – |
| 2020–2021 | Chicago Blackhawks | NHL | 19 | 2 | 4 | 6 | 2 | – | – | – | – | – |
|  | Rockford IceHogs | AHL | 9 | 2 | 8 | 10 | 4 | – | – | – | – | – |
| 2 kautta | yhteensä | AHL | 68 | 5 | 20 | 25 | 37 | – | – | – | – | – |
| 2 kautta | yhteensä | NHL | 20 | 2 | 4 | 6 | 2 | – | – | – | – | – |
| 4 kautta | yhteensä | QMJHL | 211 | 24 | 143 | 167 | 125 | 33 | 6 | 14 | 20 | 26 |

Lähteet
-------

* Nicolas Beaudin The Internet Hockey Databasessa (englanniksi)
* Nicolas Beaudin Eurohockey-sivustolla (englanniksi)
* Nicolas Beaudin *Elite Prospects*. Everysport Media Group AB.  (englanniksi)

### Viitteet

1. 1 2 3 4  Nicolas Beaudin *Elite Prospects*. Everysport Media Group AB.  (englanniksi)
2. ↑  Nicolas Beaudin Stats, Profile, Bio, Analysis and More *sportsforecaster.com*. XML Team Solutions, LLC. Viitattu 11.11.2018. (englanniksi)
3. ↑  Alanen, Lassi: NHL:n varaustilaisuuden onnistujat ja epäonnistujat: Islanders ja Red Wings saivat enemmän kuin odottivat, Capitals ei lunastanut mahdollisuuksiaan *Jatkoaika.com*.  18.7.2018. Jatkoaika r.y. Viitattu 11.11.2018.
4. ↑  Chicago Blackhawks Twitterissä *twitter.com*.  22.6.2018. Chicago Blackhawks. Viitattu 11.11.2018. (englanniksi)
5. ↑  Nicolas Beaudin The Internet Hockey Databasessa (englanniksi)
6. ↑  RELEASE: Blackhawks agree to terms with Beaudin  9.11.2018. Chicago Blackhawks. Viitattu 11.11.2018. (englanniksi)
7. ↑  Nicolas Beaudin Eurohockey-sivustolla (englanniksi)

Kanadan joukkue – Jääkiekon MM-kilpailut 2021
2 Schneider |
5 Bernard-Docker |
6 Miller (**A**) |
8 Foudy |
11 Anderson-Dolan |
13 Vilardi |
14 Henrique (**C**) |
17 Danforth |
21 Paul |
22 Hagel |
25 Power |
26 Walker |
27 Bunting |
28 Brown (**A**) |
33 Hill |
35 Kuemper |
38 Ferraro |
44 Comtois |
65 DiPietro |
70 Stecher |
73 Pirri |
74 Beaudin |
88 Mangiapane |
91 Perfetti |
Valmentaja Gerard Gallant